Държавен вестник, бр. 100, 2009 г., стр. 28

СТР.  28	
Д Ъ Р Ж А В Е Н  В Е С Т Н И К 	
БРОЙ  100
9 дирекции специализирана администрация, 
инспекторат, звено по сигурността и звено за 
вътрешен одит.
Чл. 9. Организацията и дейността на мит­
ниците се определят с правилници, приети 
от министъра на финансите, предложени от 
директора на агенцията.
Раздел II
Главен секретар
Чл. 10. (1) Административното ръководство 
на агенцията се осъществява от главен секретар.
(2) Главният секретар ръководи, координира 
и контролира дейността на администрацията 
в изпълнение на законните разпореждания на 
директора на агенцията за точното спазване 
на нормативните актове и:
1. осигурява организационната връзка между 
директора и административните звена в агенци­
ята, както и между административните звена;
2. организира разпределението на задачите 
за изпълнение между административните звена 
на агенцията;
3. създава условия за нормална и ефективна 
работа на звената на агенцията;
4. контролира изпълнението на възложените 
на администрацията задачи;
5. контролира и отговаря за работата с до­
кументите и за тяхното съхраняване;
6. утвърждава вътрешни правила за орга­
низация на административното обслужване;
7. контролира изпълнението на задачите, 
свързани с отбранително-мобилизационната 
подготовка и военновременното планиране;
8. утвърждава длъжностните характеристики 
на служителите в агенцията;
9. изпълнява и други задачи, възложени му 
от директора на агенцията.
(3) Главният секретар може да упълномо­
щи началниците на митници с правата си по 
ал. 2, т. 8.
Раздел III
Инспекторат
Чл. 11. (1) Инспекторатът е на пряко под­
чинение на директора на агенцията и е струк­
туриран в отдели.
(2) Инспекторатът осъществява контрол 
върху дейността на митническата администра­
ция, като:
1. извършва комплексни, тематични и це­
леви проверки за спазване на служебната и 
трудовата дисциплина, както и за спазване на 
митническото и акцизното законодателство;
2. предоставя на директора на агенцията 
констатациите от направените проверки и 
предлага мерки във връзка с установените 
пропуски и нарушения, включително прави 
предложения за предприемане на действия с 
цел ангажиране дисциплинарната отговорност 
на виновните длъжностни лица;
3. следи за предприетите действия за от­
страняване на слабостите и нарушенията, 
констатирани при проверките;
4. осъществява дейности по разкриване, 
превенция и противодействие на корупцията 
и други правонарушения в митническата ад­
министрация;
5. дава методически указания на звената 
„Инспекторат“ при митниците;
6. приема, регистрира и извършва проверка 
на сигналите, молбите и жалбите срещу неза­
конни или неправилни действия или бездействия 
на служители от администрацията;
7. извършва проверки за установяване на 
конфликт на интереси по Закона за предотвра­
тяване и разкриване на конфликт на интереси 
за митнически служители;
8. изготвя проекти на решения за наличието 
или липсата на конфликт на интереси и следи 
за осъществяване на всички последващи дейст­
вия, свързани с процедурата по установяване 
наличието на конфликт на интереси;
9. при установяване на административно 
нарушение по Закона за предотвратяване и 
разкриване на конфликт на интереси пред­
приема действия по реализиране администра­
тивнонаказателната отговорност на виновните 
митнически служители, включително изготвя 
проект на наказателно постановление.
(3) Инспекторатът упражнява контрол:
1. по утвърдена от директора на агенцията 
годишна програма, предложена от ръководителя 
на инспектората;
2. в изпълнение на заповед на директора 
на агенцията, като осъществява внезапни и 
специализирани проверки.
Раздел IV
Звено по сигурността
Чл. 12. (1) Звеното по сигурността е органи­
зирано в отдел, който е на пряко подчинение 
на директора на агенцията.
(2) Началникът на отдел „Звено по сигур­
ността“ изпълнява функциите на служител по 
сигурността на информацията и на ръководител 
на звеното по управление при кризи и отбра­
нително-мобилизационна подготовка.
(3) Звеното по сигурността подпомага на­
чалника на отдела при изпълнението на функ­
циите му, като:
1. следи за спазването на изискванията на 
Закона за защита на класифицираната информа­
ция и на международните договори във връзка 
със защитата на класифицираната информация;
2. прилага правилата относно видовете за­
щита на класифицираната информация;
3. разработва план за охрана чрез физиче­
ски и технически средства и следи за неговото 
изпълнение;
4. извършва периодични проверки на от­
четността и движението на материалите и 
документите;